ராஷ்மிகா மந்தண்ணா

**இராஷ்மிகா மந்தண்ணா,** (*Rashmika Mandanna*) இந்தியத் திரைப்பட நடிகை ஆவார். இவர் கன்னடம், தமிழ், தெலுங்குத் திரைப்படங்களில் நடித்திருக்கிறார். இவர் நடித்த கிரிக் பார்ட்டி என்ற கன்னடத் திரைப்படத்தின் மூலம் புகழ் பெற்றார்.

## வாழ்க்கை
இவர் கர்நாடகத்தில் உள்ள குடகு மாவட்டத்தின் விராஜ்பேட்டையில் கொடவ குடும்பத்தில் பிறந்தார். இவர் கூர்க் பொது பள்ளியில் ஆரம்பப் கல்வியை முடித்தார். பெங்களூரிலுள்ள எம்.எஸ்.ராமையா கலை, அறிவியல் மற்றும் வணிகவியல் கல்லூரியில் உளவியல், இதழியல் மற்றும் ஆங்கில இலக்கியத்தில் இளங்கலைப் பட்டம் பெற்றார். இவர் ரிசப் ஷெட்டி என்ற நடிகருடன் நிச்சயதார்த்தம் வரை சென்று பிரிந்து விட்டார்கள். பிப்ரவரி 26, 2026இல் உதய்பூரில் ராஷ்மிகா மந்தண்ணா விஜய் தேவரகொண்டாவை திருமணம் செய்துகொண்டார்.

## தொழில்

### ஆரம்பகாலம் (2016–2017)
2016 ஆம் ஆண்டில் *கிரிக் பார்ட்டி* என்ற கன்னடத் திரைப்படம் மூலம் இவர் திரையுலகில் அறிமுகமானார். இது கன்னடத்தில் அந்த ஆண்டின் அதிக வசூல் செய்த படங்களில் ஒன்றாக மாறியது. அந்தத் திரைப்படத்தில் இவர் நடித்ததற்காக இவருக்கு சிறந்த அறிமுக நடிகைக்கான விருதை தென்னிந்திய சர்வதேசத் திரைப்பட விருதுகள் வழங்கியது. 2017 இல் இவர் *அஞ்சனி புத்ரா*, *சமக்* ஆகிய கன்னட இரண்டு திரைப்படங்களில் நடித்தார்*.* 65வது தென்னிந்திய பிலிம்பேர் விருதுகள் இவருக்கு *சமக்* திரைப்படத்தில் நடித்ததற்காக கன்னடத் திரைப்படதுறைக்கான சிறந்த நடிகைக்கான பிலிம்பேர் விருதுக்கு இவர் பரிந்துரைக்கப்பட்டார். 2018ல் *[[கீத கோவிந்தம் (திரைப்படம்)|கீதா கோவிந்தம்]]* திரைப்படத்தில் விஜய் தேவரகொண்டாவுக்கு ஜோடியாக நடித்தார். **

### 2018-தற்போது
2018 ஆம் ஆண்டில், இராஷ்மிகா நாக சௌர்யாவுக்கு ஜோடியாக *சாலோ* என்ற நகைச்சுவை நாடகத் திரைப்படம் மூலம் தெலுங்குத் திரைப்படத்துறையில் அறிமுகமானார். விமர்சகர்களிடமிருந்து கலவையான விமர்சனங்களைப் பெற்ற போதிலும், இராஷ்மிகாவின் நடிப்பை தி இந்துவின் ஸ்டிவத்சன் நடாதூர் "தயாரிப்பாளர்கள் இராஷ்மிகா மந்தண்ணாவை ஒரு பெண் அழகான கதாநாயகி இடத்தில் வைக்க முயற்சி செய்கிறார்கள், அவர் நம்பிக்கையுடன் தெலுங்கில் அறிமுகமாகியுள்ளார்" என்று பாராட்டினார். இப்படம் திரைப்பட நுழைவு சீட்டு விற்பனையகத்தில் வெற்றி பெற்றது. 2018 ஆம் ஆண்டு இராஷ்மிகாவின் இரண்டாவது திரைப்பட வெளியீடு வெங்கி குடுமுலா இயக்கிய *[[கீத கோவிந்தம் (திரைப்படம்)|கீதா கோவிந்தம்]]* திரைப்படம் தெலுங்கு மொழியில் வெளியானது. ராஷ்மிகாவின் 2018 ஆம் ஆண்டின் இறுதி திரைப்பட வெளியீடு ஸ்ரீராம் ஆதித்யா இயக்கிய *தேவதாஸ்*. இது வணிகரீதியாக வெற்றியடைந்தாலும், தி இந்தியன் எக்ஸ்பிரஸின் மனோஜ் குமார் *"பேசும் வரிகளை இழந்தவர்"* என்று இராஷ்மிகாவை கூறினார்*.* 

2019 ஆம் ஆண்டில், தர்ஷனுக்கு ஜோடியாக *யஜமானா* என்ற கன்னடத் திரைப்படம் மூலம் கன்னடத் திரைப்படங்களுக்கு இராஷ்மிகா திரும்பினார். இந்தத் திரைப்படம் வணிக ரீதியாக வெற்றி பெற்றது, இராஷ்மிகாவின் 2019 ஆம் ஆண்டின் இரண்டாவது மற்றும் கடைசி வெளியீடு, இரண்டாவது முறையாக தேவகொண்டாவுடன் தோன்றிய தெலுங்குப் திரைப்படம் *டியர் காம்ரேட்* ஆகும். இவர்களது முதல் திரைப்படம் போலல்லாமல், இந்தத் திரைப்படம் திரைப்பட நுழைவு சீட்டு விற்பனையகத்தில் தோல்வியடைந்தது, இது இராஷ்மிகாவின் முதல் வணிக தோல்வி ஆகும். தேவகொண்டாவும் இராஷ்மிகாவும் முத்தமிடும் காட்சியால் திரைப்படம் பெரும் பரபரப்பை ஏற்படுத்தியது.

2020 ஆம் ஆண்டில், ராஷ்மிகா மகேஷ் பாபுவுக்கு ஜோடியாக *சாரிலேரு நீகேவ்வாரு* என்ற தெலுங்குத் திரைப்படத்தில் நடித்தார். இது அதிக வசூல் செய்த தெலுங்குத் திரைப்படங்களில் ஒன்றாக மாறியது. இருப்பினும் திரைப்படம் விமர்சகர்களிடமிருந்து எதிர்மறையான விமர்சனங்களைப் பெற்றது, இராஷ்மிகாவின் பாத்திரம் விமர்சிக்கப்பட்டது. *தி இந்துவின்* சங்கீதா தேவி டன்டூ "இது இராஷ்மிகாவை மதிப்பிடக்கூடிய ஒரு பகுதி அல்ல, ஏனென்றால் அவள் செய்ய வேண்டியது எல்லாம் மகேஷ் மீது பாய்வதுதான்" என்று கருத்து தெரிவித்தார். அதே ஆண்டில், இவர் விமர்சன ரீதியாகப் பாராட்டப்பட்ட *பீஷ்மா* என்ற தெலுங்குத் திரைப்படத்தில் நித்தினுக்கு ஜோடியாக நடித்தார், சைத்ராவாக இவரது நடிப்பைப் பாராட்டினார். 2021 ஆம் ஆண்டில், இவரது முதல் வெளியீடு *போகரு* என்ற கன்னடத் திரைப்படம். இது பெண்களை இழிவுபடுத்தும் ஒரே மாதிரியான திரைப்படத்தில் நடித்ததற்காக இராஷ்மிகா *[[டெக்கன் ஹெரால்டு|டெக்கான் ஹெரால்டின்]]* எம் வி விவேக்-ஆல் விமர்சிக்கப்பட்டார்.

2021 ஆம் ஆண்டு வெளியான இராஷ்மிகாவின் இரண்டாவது திரைப்படம் ''சுல்தான்'' இதில் கார்த்திக்கு ஜோடியாக நடித்தார். இது மூலம் தமிழ்த் திரைப்படத்துறையில் அறிமுகமானார் இத்திரைப்படம் வணிக ரீதியாக வெற்றி பெற்றது. *[[ஹிந்துஸ்தான் டைம்ஸ்|ஹிந்துஸ்தான் டைம்ஸின்]]* ஹரிசரண் புடிப்பெடி "இராஷ்மிகா முன்னணியில் இருந்த போதிலும், ராஷ்மிகா ஓரங்கட்டப்பட்டதாகத் தெரிகிறது" என்று கூறினார், *தி டைம்ஸ்  ஆப் இந்தியாவின்* எம். சுகந்த் வித்தியாசமான கருத்தைக் கொண்டிருந்தார், "ராஷ்மிகா ஒரு அழகான அறிமுகம்" என்று கூறினார்.

ராஷ்மிகாவின் 2021 ஆம் ஆண்டு இறுதி வெளியீடு அல்லு அர்ஜுனுடன் ஜோடியாக நடித்த *[[புஷ்பா (திரைப்படம்)|புஷ்பா]]* திரைப்படம். இது விமர்சன ரீதியாகவும் வணிக ரீதியாகவும் வெற்றி பெற்றது. இராஷ்மிகாவின் தொழில் இந்தப் திரைப்படம் ஒரு குறிப்பிடத்தக்க திருப்புமுனையாக அமைந்தது, ஏனெனில் இவர் ஸ்ரீவள்ளி கதாபாத்திரத்தில் நடித்ததற்காக தேசிய அளவில் பாராட்டைப் பெற்றார். 2022 இல், இவருக்கு மூன்று வெளியீடுகள் இருந்தது. சர்வானந்திற்கு ஜோடியாக நடித்த *ஆடவல்லு மீக்கு ஜோஹார்லு* என்ற தெலுங்குத் திரைப்படம், இது வணிகரீதியாக தெலுங்கு தோல்வி அடைந்தது. இராஷ்மிகா துல்கர் சல்மான் மற்றும் மிருணால் தாக்கூர் நடித்த தெலுங்கு மொழித் திரைப்படமான *[[சீதா ராமம்]]* திரைப்படத்தில் சுருக்கமான முக்கிய பாத்திரத்தில் நடித்தார். இந்தத் திரைப்படம் விமர்சன ரீதியான பாராட்டைப் பெற்றது, திரைப்பட நுழைவு சீட்டு விற்பனையகத்தில் பெரிய வெற்றியையும் பெற்றது.

2022 ஆம் ஆண்டின் இறுதி வெளியீடு இராஷ்மிகா அமிதாப் பச்சன் நடித்த *குட் பை* திரைப்படம், இதில் தோன்றியது மூலம் இந்தித் திரைப்படத்துறையில் அறிமுகமானார். விமர்சகர்களிடமிருந்து கலவையான விமர்சனங்களைப் பெற்றது, இந்தத் திரைப்படம் பாஸ் ஆபீஸில் தோல்வி அடைந்தது. பிலிம்பேரின் தேவேஷ் சர்மா, "இராஷ்மிகா காட்சிகள்  இயல்பாக இருக்க முடியுமோ அவ்வளவு இயல்பாக இருப்பதைக் கண்டறிந்தார், இராஷ்மிகா இதில் கவர்ச்சியற்ற அறிமுகத்தில் ஒரு தாக்கத்தை ஏற்படுத்தினார்". இந்தத் திரைப்படத்தில் நடித்ததற்காக ராஷ்மிகா சிறந்த பெண் அறிமுகத்திற்கான ஜீ சினி விருதைப் பெற்றார்.

2023 ஆம் ஆண்டில், இவரது இரண்டாவது தமிழ்த் திரைப்படமான வாரிசு திரைப்படத்தில் விஜய்க்கு ஜோடியாக நடித்தார். இது தமிழ் சினிமாவின் அதிக வசூல் செய்த திரைப்படங்களில் ஒன்றாக மாறியது. *டைம்ஸ்  ஆப் இந்தியாவைச்* சேர்ந்த எம் சுகந்த், ராஷ்மிகா திரைப்படத்தில் வெறும் "ஆம் கேண்டி (கவர்ச்சி)" என்று கருத்து தெரிவித்தார். அதே மாதத்தில், ராஷ்மிகா தனது இரண்டாவது இந்தித் திரைப்படமான *மிஷன் மஜ்னு* திரைப்படத்தில் சித்தார்த் மல்ஹோத்ராவுக்கு ஜோடியாக நடித்தார். இந்தத் திரைப்படம் அதன் தேவையற்ற தேசியவாத பார்வைகளால் விமர்சகர்களிடமிருந்து எதிர்மறையான விமர்சனங்களைப் பெற்றது. தீபாஞ்சனா பால் இராஷ்மிகாவின் கதாபாத்திரத்தின் கருத்தை விமர்சித்தார், "இராஷ்மிகாவின் நஸ்ரீன் இரு சக்கர வாகனத்தின் மூன்றாவது சக்கரத்தைப் போலவே கதைக்களத்திற்கு முக்கியமானது" என்றார்.

ராஷ்மிகா அடுத்ததாக இந்தி மொழித் திரைப்படமான ''அனிமல்'' படத்தில் ரன்பீர் கபூருக்கு நாயகியாக நடிக்க உள்ளார், *[[புஷ்பா 2 (திரைப்படம்)|புஷ்பா 2]]* திரைப்படத்தில் ஸ்ரீவள்ளி கதாபாத்திரத்தில் மீண்டும் நடிக்கிறார்.

## ஊடகங்களில்
thumb|2022ல் இராஷ்மிகா
இராஷ்மிகா பெங்களூர் டைம்ஸின் 2016 ஆம் ஆண்டின் 25 மிகவும் விரும்பத்தக்க பெண்களில் 24 வது இடத்தில் இருந்தார், பெங்களூர் டைம்ஸின் 2017 ஆம் ஆண்டின் மிகவும் 30 விரும்பத்தக்க பெண்களிலும் இடம் பெற்றார். அக்டோபர் 2021 இல், போர்ப்ஸ் இந்தியாவின் தென் சினிமாவில் இன்ஸ்டாகிராமில் மிகவும் செல்வாக்கு மிக்க நட்சத்திரங்களில் இராஷ்மிகா முதல் இடத்தைப் பிடித்தார்.

நவம்பர் 2023 இல், ஜாரா பட்டேல் என்ற பிரித்தானிய-இந்தியப் பெண் வெளியிட்ட இன்ஸ்டாகிராம் காணொளியிலிருந்து இராஷ்மிகாவின் முகம் டீப்பேக் செய்யப்பட்டு இராஷ்மிகாவின் ஒளிப்படம் என டுவிட்டரில் பகிரப்பட்டது. இராஷ்மிகா "எனக்கு மட்டுமல்ல, தொழில்நுட்பம் எவ்வாறு தவறாகப் பயன்படுத்தப்படுவதால் இன்று இவ்வளவு தீங்குகளுக்கு ஆளாக நேரிடும் நம் ஒவ்வொருவருக்கும் பயமாக இருக்கிறது" என்று ஒரு அறிக்கையை வெளியிட்டார். இந்த காணொளி அனைத்து சமூக வலைத்தளங்களிலும் மில்லியன் கணக்கான பார்வைகளைக் குவித்துள்ளது. அமிதாப் பச்சன் உட்பட இந்திய சினிமாவின் பல முக்கிய நபர்கள் இதில் உள்ள ஆபத்துகளுக்கு எதிராகப் பேசியுள்ளனர். தில்லி காவல்துறை “காணொளியை உருவாக்குவர் கணக்குடன் தொடர்புடைய உரலியை பெற மெட்டாவை தொடர்பு கொண்டுள்ளது", இது தொடர்பாக காவல்துறை முதல் தகவல் அறிக்கையை தாக்கல் செய்தது.

20 சனவரி 2024 அன்று இந்த ஒளிப்படத்தின் பின்னணியில் உள்ள சூத்திரதாரி என எமானி நவீன் என்பவரை அடையாளம் கண்டு,  பொறியாளரான அவரை கைது செய்துள்ளது. அவரது இன்ஸ்டாகிராம் கைப்பிடியில் பின்தொடர்பவர்களை அதிகரிக்க விரும்பி இந்த வேலையை செய்துள்ளதாக அவர்கள் வெளியிட்ட குறிப்பில் கூறப்பட்டுள்ளது.

## திரைப்படங்கள்

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:கொடவ இன மக்கள்
பகுப்பு:1996 பிறப்புகள்
பகுப்பு:தெலுங்குத் திரைப்பட நடிகைகள்